ད་ནི་འཕགས་པ་མི་གཡོ་བའི་དྲག་པོའི་སྦྱིན་སྲེག་བཤད་པར་བྱ་སྟེ། དེ་ལ་སྦྱོར་བ་དང་།
དངོས་གཞི་དང་། རྗེས་ཀྱི་ཆོ་གའོ། །སྦྱོར་བ་ནི། ཡུལ་ཕྱོགས་དུས་སྐབས་བརྟག་ནས་ནི། །ས་
ཆོག་བྱས་ཏེ་དཀྱིལ་འཁོར་འགོད། །དེ་མདུན་ཐབ་དང་ཡོ་བྱད་བཤམ། །ལུས་སེམས་སྦྱོར་ལྡན་
དཀྱིལ་འཁོར་མཆོད། །ཅེས་པ་སྟེ། དེ་ལ་ཡུལ་ནི། སྤྱིར་གྲོང་ལ་སོགས་པའི་ལྷོར། དགོན་པའམ།
དུར་ཁྲོད་དབེན་པའམ། སྐྱེད་ཚལ་རྙིང་བའམ། ཞི་བའི་གནས་ཀྱི་ས་གཞི་ནག་པོ་དང་། ཁྱད་
པར་མ་མོའི་གནས་སམ། དུར་ཁྲོད་དམ། ཁང་སྟོང་ངམ། བཞི་མདོ་དང་མཚན་ནོ། ཤིང་གི་དྲུང་
རྣམས་སོ། །དུས་ནི་ཡར་ངོའི་ཚེས་བརྒྱད་དམ། བཅུ་བཞི་དང་། གཟའ་སྤེན་པ་དང་། གཟའ་མིག་
དམར། སྐར་མ་རླུང་གི་སྐར་མ་དང་། མེ་བཞི་དང་། ནག་པ་དང་། ཐ་སྐར་དང་། དབོ་དང་།
བམས་སོ་དང་། ས་རིའི་ཉིན་གུང་དང་། དགོང་མོ་རྣམས་སོ། །གནས་སྐབས་ནི། དྲག་ལས་
522

༄༅། །འཇམ་དཔལ་ཁྲོ་བོ་རྣམ་རྒྱལ་གྱི་མངོན་རྟོགས་སོགས་བཞུགས་སོ། །
ঊই
དགོས་པའི་སྐབས་སུ། དུས་དེ་དག་མ་ཡིན་ཡང་ཡ་མཚན་གྱི་ལྟས་བཟང་བོ་བྱུང་བའི་སྐབས་
སོ། །ས་ཆོག་ནི། རང་ཉིད་བཾ་ལས་རྡོ་རྗེ་སེམས་དཔའ་ཁྲོས་པ་ནག་པོར་གྱུར་པ། དེ་ཕྱག་རྒྱས་
བྱིན་གྱིས་བརླབས་ཏེ། ཙནྡྲ་མས་ས་སྦྱོང་བ་སོགས་བྱའོ། །དཀྱིལ་འཁོར་དགོད་པ་ནི། རང་ཉིད་
མཾ་ལས་ཤཱཀ་ཐུབ་སྔོན་པོར་གྱུར་པ། དེ་ཕྱག་རྒྱས་བྱིན་གྱིས་བརླབས་ཏེ་ཐིག་ཚོན་སྔོན་པོ་བྱིན་
གྱིས་བརླབས་ནས། དཀྱིལ་འཁོར་ཁྲུ་བཞི། བརྒྱད། བཅུ་གཉིས། བཅུ་དྲུག་གང་ཡང་རུང་བ།
གྲུ་གསུམ་པ། སྒོ་གསུམ་པ། སྒོ་ཁྱུད་གསུམ་པའི་ཁ་ཁྱེར་དང་བཅས་པ། བྱང་སྒོ་ཕྱེ་ཞིང་།
གཞན་རྣམས་བཅད་པ་བྲིས་ལ། ལྷ་ཐམས་ཅད་ནག་པོ་ཁྲོ་བོའི་ཆ་ལུགས་ཅན་ནམ། ཡང་ན་
དཀྱིལ་འཁོར་གྱི་ལྷ་ཁྲོས་པ་རྣམས་མདོག་ནག་པོར་གྱུར་པའི་སྐུའམ། ཕྱག་མཚན་ནམ། ས་བོན་
ནམ། ཐིག་ལེ་ལ་སོགས་བཀོད་དེ། ཕྱི་ནས་རི་མོ་གསུམ་གྱིས་ཟླུམ་པོར་བསྐོར་བ། བ་དན་དུ་
མས་མཚན་པ་བྲི་ཞིང་། དེ་གྲུབ་མ་གྲུབ་ཇི་ལྟར་ཡིན་ཡང་། མི་གཡོ་བའི་རས་བྲིས་དང་བོ་མན་
ངག་བཞིན་བྲིས་ལ་དགྲམ་པར་བྱའོ། །ཐབ་བཤམ་པ་ནི། དཀྱིལ་འཁོར་གྱི་ལྷོ། ཁོར་ཡུག་གི་
ནང་དུའམ། བྲིས་སྐུ་ཞལ་བྱང་དུ་བསྟནཔ་བཀྲམ་པའི་མདུན་དུ་མེ་ཐབ་མདོག་ནག་པོ།
དབྱིབས་གྲུ་གསུམ་པ། རྒྱར་སོར་ཉི་ཤུ། དཔངས་སུ་སོར་བཅུ། རྩིག་པའམ་བྲུས་པ། ཁ་དང་ཁ་
ཁྱེར་ལ་སོར་གསུམ་གསུམ་པ། ཁྱད་པར་བྲིས་པ་ལ་བྲུས་ཐབ་མི་རུང་ན། དཔངས་ནི་བསྒོམ་བྱ་
ཙམ་དུ་འགྱུར་ལ། ནང་དུ་ཁྲོ་བོ་རྡོ་རྗེ་མཐིང་ནག རྒྱར་སོར་བརྒྱད་པ། དཔངས་སུ་སོར་གཉིས་
པའམ་སོར་གཅིག་པ། ཁ་ཁྱེར་ལ་རྡོ་རྗེ་ནག་པོའི་འཕྲེང་བས་བསྐོར་བ། མཚམས་སུ་རྡོ་རྗེ་ནག་
པོའི་རྩེ་གསུམ་པས་སྤྲས་པ་སྟེ། ཕྱི་རོལ་གྱི་མུ་རན་ཏེ། སྟེགས་བུ་ཟླུམ་པོ་ལ། གདན་དམར་བོས་
མཚན་པ་ལ། ས་ནག་པོ་དང་། རོ་ཐལ་དང་། དུག་ཁྲག་ལ་སོགས་པས་ཕྱི་ནད་གཉིས་ཀར་
བྱུགས་ཤིང་། ཁོར་ཡུག་ཏུ་མེ་ཏོག་སྔོན་པོ་དྲི་ཁ་བའམ། དྲི་ཆེན་པས་དགྲམ་པར་བྱའོ། །ཡོ་བྱད་
523

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ལ་བུད་ཤིང་ནི། དུར་ཁྲོད་ཀྱི་ཤིང་ངམ། བསེགས་ཤིང་ངམ། དུག་ཚེར་ལ་སོགས་པ་མདོག་ནག་
པོར་གྱུར་པ། ཐབ་ཀྱི་ནང་ཐབ་ཀྱི་དབྱིབས་ལྟར་རྩིག་གོ །ཡམ་ཤིང་ནི་བུད་ཤིང་དེ་ཉིད་ཀྱི་རྩ་
བའི་ཆ་ལས་བྱས་པ། རྩེ་མོ་རྣོ་བ། རྩུབ་པ། སྲིད་དུ་སོར་བཅུ་བ། སྦོམ་དུ་མཐེའུ་ཆུང་ཙམ་ལ་
སོགས་པ། རྩེ་མོ་གཉིས་ཡུངས་མར་དང་། སྐེ་ཚེ་དང་། དུག་ཁྲག་གི་ཁུལ་བ་ཉུགས་པའོ། །སྲེག་
རྫ་ས་ནི་ཡུངས་མར་གྱི་འབྲུ་མར། ཚ་བ་དང་། དུག་ཁྲག་དང་། ལན་ཚྭ་དང་། སྐེ་ཚེ་དང་། ནིམ་
པའི་ལོ་མ་དང་། རོ་བསྲེགས་པའི་ཐལ་བ་དང་། །རེ་སྐྲ་བཏུབ་པ་དང་། མི་རུས་ཀྱི་ཕྱེ་མ་ལ་
སོགས་པ་དང་། གཞན་ཡང་རོ་ཐལ་དང་། སོལ་བ་དང་། ཕུབ་མ་ལ་སོགས་པའི་བསྒྲུབ་བྱའི་
གཟུགས་བརྙན་བྱས་པ་ལ། སྐེ་ཚེ་དང་། ལན་ཚྭ་དང་། ཡུངས་དཀར་དང་། དུག་དང་། དྷ་རུ་
རའི་ཁུ་བ་རྣམས་ཀྱིས་བསྒྲུབ་བྱའི་མིང་སྤྲེསྤེལ་ཚིག་དང་བཅས་པ་བྲིས་ལ། གཟུགས་བརྙན་གྱིས་
སྙིང་གར་གཞུག དུག་དང་། ཁྲག་དང་། ལན་ཚྭ་ཚ་བའི་ཏིལ་མར་བྱུགས་ལ་བཞག་གོ །མཆོད་
རྫས་ནི་མཆོད་ཡོན་ལྕགས་སམ་གྱོ་མོ་ནག་པོའི་ནང་དུ་ནག་ལ་དྲི་མི་ཞིམ་པའི་དྲི་དང་། ཁྲག་
དང་བཅས་པའི་ཁུ་བ་དང་། ཀོ་ཊ་བ་དང་། བའི་གཅིན་ལ་སོགས་པ་བསྲེས་པ་གུ་གུལ་གྱི་སྤོས་
ཀྱིས་བདུགས་པ་དང་། མེ་ཏོག་ཨུཏ་པ་ལ་སྔོན་པོ་དང་། ཨ་པ་ར་ཙི་ཏཱ་སྔོན་པོ་དང་། གཞན་
ཡང་མེ་ཏོག་སྔོན་པོ་དྲི་མི་ཞིམ་པ་རྣམས་དང་། བདུག་སྤོས་སྦྲང་རྩི་སོ་མ་བུ་རམ་དང་སྦྱར་བ་
དང་། མར་མེ་ཡུངས་དཀར་ཚ་བ་སྙིང་བོ་ཅན་གྱི་མར་ཁུ་སྣོད་ནག་པོར་བྱས་པ་རྣམས་དང་། དྲི་
ཙན་དན་དམར་བོ་དང་། དུ་རུ་ཀ་དང་། སོར་བ་བསྲེས་པའི་དྲི་དང་། ཀྲི་ས་ར་དང་། གཞན་ཡང་
ཁ་བ་དང་། ཚ་བའི་རོ་དང་ལྡན་པའི་ཟ་བ་དང་། ཚོད་མ་ནག་པོ་རྣམས་སོ། །དེ་ཡང་མཆོད་རྫས་
རྣམས་གཡས་དང་། སྲེག་རྫས་རྣམས་གཡོན་དུ་བཤམས་ལ། དེ་ལྟར་འཇིག་རྟེན་ལས་འདས་མ་
འདས་ཀྱི་ལྷའི་མཆོད་རྫས་དང་། སྲེག་རྫས་དང་། གཏོར་མ་རྣམས་མདོག་ནག་པོ་དང་། དུག་
524

༄༅། །འཇམ་དཔལ་ཁྲོ་བོ་རྣམ་རྒྱལ་གྱི་མངོན་རྟོགས་སོགས་བཞུགས་སོ། །
ཨཉྙོ
།དེ་ནས་མདུན་གྱི་སྟེགས་བུར་རྡོ་རྗེ་དྲིལ་བུ་དང་། དགང་
ཁྲག་ནག་པོ་ཁུ་བའི་གཏོར་བར་བྱའོ།
གཟར་དགང་བླུགས་ཁ་སྦྱར་ལ་བཞག་ཅིང་། དེ་དང་ཉེ་བར་མར་བཞུ་བ་དང་། མེ་ཆས་རྣམས་
ཀྱང་གཞག་པར་བྱའོ། །དེ་ནས་སྲེག་རྫས་རྣམས་ལ། མ་ནཿས་མནྟ་བཛྲ་ཎཱཾ། ཏྲཊ་ཨ་མོ་ཙནྡྲ་མ་
ཧཱ་རོ་ཥ་ཎ་སྥོ་ཊ་ཡ་ཧཱུཾ། ཏྲཊ་ཧཾ་མཾ། ཞེས་པའི་བསང་གཏོར་བྱ་ཞིང་། མཆོད་རྫས་རྣམས། མ་
ནཿས་མནྟ་བུད་དྷ་ནཱཾ་མི་སྭཱ་ཧཱ། ཞེས་པའི་བསང་གཏོར་བྱ་ཞིང་། སྒྲུབ་ཐབས་ལྟར་མཆོད་རྫས་
རྣམས་བྱིན་གྱིས་བརླབ་པར་བྱའོ། །ལུས་ཀྱིས་སྦྱོར་བ་ནི། བདུག་སྤོས་ནག་པོས་ལུས་བྱུགས་
ཤིང་། ཀྲི་ས་རའི་ཟས་ཟ། ཆས་གོས་སྔོན་པོའམ། ནག་པོ་གྱོན། ཀུ་ཤའི་གསང་བྱེད། ཚངས་
སྐུད་སྔོན་པོ་གདགས། ལུས་རྒྱན་སོགས་སྔོན་པོས་བརྒྱན་ཏེ་ཁྲོས་པའི་ལྟ་སྟངས་ཀྱིས་ཁ་ཤར་
ལྷོར་བལྟས་ནས། ཙོག་པུའི་སྟབས་ཀྱིས་བསྒྲུབ་བྱའི་གཟུགས་བརྙན་ལ་འདུག་པར་བྱའོ། །
འཕྲལ་དུ་ཉེ་བར་སྣང་བའི་སེམས་ཀྱིས་བྱའོ། །དཀྱིལ་འཁོར་མཆོད་པ་ནི། རང་ཉིད་ཧཱུཾ་དང་རྡོ་
རྗེ་ཕྱག་གཉིས་པ་ཕྱག་ན་རྡོ་རྗེ་ཁྲོས་པ་སྔོན་པོར་གྱུར་པས་སྒྲུབ་ཐབས་ལྟར་དཀྱིལ་འཁོར་བྱིན་
གྱིས་བརླབས་ནས། དབང་བོ་སྔོན་པོའི་གཞལ་ཡས་ཁང་གི་གནས་སོ་སོར་འདིའི་རྡུལ་ཚོན་གྱི་
དཀྱིལ་འཁོར་བཤད་པ་ལྟར། ལྷ་སོ་སོའི་ས་བོན་ལས་ལྷ་སོ་སོར་གྱུར་པ་ལས་རང་རང་གི་སྔགས་
དང་ཕྱག་རྒྱ་ལན་གསུམ་ལ་སོགས་པ་བསྟན། ཙཎྜ་མའི་སྔགས་བཟླ་ཞིང་། རང་ཉིད་ལས་ཀྱི་རྡོ་
རྗེར་གྱུར་པས། ལྷ་རེ་རེ་ལ་ཡང་སྒྲུབ་ཐབས་ལྟར་མཆོད་ཡོན་ནས། རོལ་མོའི་བར་གྱིས་མཆོད་
པར་བྱས་ཏེ། རང་ཧཱུཾ་དང་ཕྱག་ན་རྡོ་རྗེ་ཁྲོ་བོ་སྔོན་པོར་གྱུར་པས། བྲན་ཆན་དང་། ཀྲི་ས་ར་དང་།
ཤ་དང་། ཉ་བཙོས་པ་དང་། ལྗེན་པ་རྣམས་ལས་གཙོ་བོར་བྱས་པའི་ཕྱི་རོལ་པའི་གཏོར་མ་རང་
གིས་ལག་གིས་བཏང་ཞིང་དྲག་པོ་ལས་བཅོལ་ནས། ལག་པ་བཀྲུས་ཏེ་ཉེ་རེག་བྱས། སྣོད་དུ་
གཞུག སངས་རྒྱས་ཐམས་ཅད་ལ་ཕྱག་བྱས་ནས། ཐབ་མདུན་དུ་སྔར་ལྟར་འདུག་པར་བྱའོ། །
525

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
,";"
འི་ཆོ་ག་ལ་དམ་ཚིག་གི་མེ་ལྷ་མཆོད་པ་ནི། རྫས་རྣམས་བསང་ཞིང་ཀུ་ཤ་
དགྲམ། །མེ་ཉིད་སྦར་ཞིང་བསང་གཏོར་བྱ། །མེ་ལྷ་སྤྱན་དྲང་ཞོ་ཟན་དབུལ། །བསང་སྦྱང་སྲེག་
རྫས་ལ་སོགས་སྦྱིན། །གསལ་བཏབ་ཐོག་མཐར་དགང་བླུགས་དབུལ། །ཞེས་པ་ལ་རྫས་རྣམས་
བསང་བ་ནི། ལས་སྔགས་བཟླས་པའི་བསང་ཆུས་ཡོ་བྱད་ཐམས་ཅད་ལ་གཡས་སྐོར་གྱིས་
གཏོར་གྱི་འཐོར་འཐུང་ལན་གསུམ་བྱའོ། །
དེ་ནས་ཀུ་ཤ་དགྲམ་པ་ནི། གཡས་པའི་མཐེབ་མཛུབ་སྦྱར་བས། རྩ་བའི་ཆ་ལས་བྱུང་
བའི་ཀུ་ཤ་སྔོན་པོ་ཡལ་འདབ་དང་བཅས་ཤིང་། དྲི་མ་མེད་པ། མ་ཉམས་པ། ཁ་ཁྱེར་གྱི་ཚད་
ལས་ཅུང་ཟད་ལྷག་པ་བཟུང་ནས། རང་གི་མདུན་ལ་ཤར་དུ་བྱས་པའི་ཤར་ཕྱོགས་ནས་གཡས་
སྐོར་དུ་ཐབ་ཀྱི་ནང་ཕྱོགས་སུ་དུད་པར་བཀྲམ་ནས་སླར་ཡང་རང་གི་གཡོན་ངོས་ནས་བརྩམས་
ཏེ། ཐབ་ཀྱི་ཁ་ཁྱེར་ལ། ཀུ་ཤའི་རྩེ་མོ་ལྷོ་དང་། ཤར་དང་། ནུབ་ཏུ་བསྟན་པ་ལ་སྔ་མའི་རྩེ་མོས་
ཕྱི་མ་རྩ་བའི་ནོན་པར་དགྲམ་ཞིང་། དེ་ནས་ཐབ་ཁུང་གི་ནང་དུ་ཡང་ཀུ་ཤ་ཆུང་བ་བ་ལང་གི་རྣ་
བ་ལྟ་བུས་བུད་ཤིང་རྣམས་ཅི་རིགས་པར་གཡོགས་པར་བྱའོ། །དེ་ནས་མེ་སྦར་བ་ནི། དྲུར་ཁྲོད་
དམ། གདོལ་བའི་ཁྱིམ་གྱི་མེ་ལས་ཚེར་མའི་མེ་སྒྲོན་ཚད་ལྡན་ཤར་ལྷོ་ནས་ཁྱེར་འོངས་ཏེ། ཙཎྜ་
མའི་བསང་གཏོར་བྱས་ལ། ཐབ་ཀྱི་གཡོན་ཕྱོགས་ནས་བསྐོར་ནས། ཐབ་ཀྱི་བུད་ཤིང་དུ་བཅུག་
ལ། ཁ་དང་ལུས་ཀྱི་གོས་ལ་སོགས་པས་མི་སྦར་བར། ཨི་དུམ་ཝ་ར་དང་། ཨ་ཤྭ་ཐ་དང་། སྒྲོ་
དང་། ལོ་མ་དང་། ཤོག་བུ་དང་། གོས་གཙང་མ་ལ་སོགས་པས་རླུང་གཡབ་གཙང་མས་མེ་ཚུལ་
བཞིན་དུ་སྦར་བར་བྱའོ། །བསང་གཏོར་བྱ་བ་ནི། སྔར་ལྟར་ལུས་ངག་བཟླས་པའི་ཆུས་གཡོན་
སྐོར་གྱིས་བསང་གཏོར་ལན་གསུམ་བྱའོ། །དེ་ནས་མེ་ལྷ་སྤྱན་དྲངས་པ་ནི། རང་ཉིད་རླུང་གི་
དཀྱིལ་འཁོར་གྱི་སྟེང་དུ་པད་ཉིའི་གདན་ལ། ཧཱུཾ་ལས་བྱུང་བའི་མི་གཡོ་བར་བསྒོམས་ནས། སྨྲ་
526

༄༅། །འཇམ་དཔལ་ཁྲོ་བོ་རྣམ་རྒྱལ་གྱི་མངོན་རྟོགས་སོགས་བཞུགས་སོ། 1
ཊྛཨཏྭཱ
བ་བཅད་དེ། ལག་པ་གཉིས་དྲི་བཟང་གིས་བྱུགས་ལ། མི་གཡོ་བའི་དམ་ཚིག་གི་ཕྱག་རྒྱའི་བྱིན་
གྱིས་བརླབས་ཏེ། དེ་ནས་ངྷུ་ལས་བྱུང་བའི་ཐབ་ཁུང་ནག་པོ་གྲུ་གསུམ་པའི་ཞབས་སུ། ཧཱུཾ་ལས་
རླུང་གི་དཀྱིལ་འཁོར་ནག་པོ་གྲུ་གསུམ་ཧཱུཾ་གིས་མཚན་པ། ཡི་གེ་ཧཱུཾ་ལས། དྲག་པོ་མེ་ལྷ་རླུང་
ཞེས་བྱ་བ་ནག་པོ་ཤིན་ཏུ་ཁྲོས་པ། མིག་གསུམ་གསུམ་དང་ལྡན་པའི་གདོང་བཞི་བ། མི་གཡོ་
བ་དུད་ཀ་ལྟ་དཀའ་བ། སྐྲ་ཁམ་པའི་ཐོར་ཚུགས་ཅན། ཆར་སྤྲིན་སྔོན་པོ་ལྟ་བུའི་མདངས་དང་
ལྡན་པ། གོས་སྔོན་པོ་གྱོན་པ། སྲད་བུ་སྔོན་པོའི་སེ་རལ་ཁ་ཐོག་པ། ཁ་ནས་མཆེ་བ་བཞི་བཞི་
གཙིགས་པ། ཁྲོ་བ་དང་བཅས་པས་ཁ་གདངས་ཤིང་། ཕྱག་གཡས་ན་རལ་གྲི་དང་དབྱུག་པ།
གཡོན་ན་ཞགས་པ་དང་སྤྱི་བླུགས་འཛིན་པ། སྙིང་ག་ནས་སུམ་མདོའི་རིས་ཀྱི་མཚན་མ་ཅན།
གདོང་ཁྲོ་གཉེར་བསྡུས་པ། ཧཱུཾ་དང་བཅས་པ་འབར་བ། ནག་ཅིང་རྩུབ་པ། ཟངས་ལྟ་བུའི་འོད་
ཟེར་འཕྲོ་བའི་མེ་ལྕེའི་ཕྲེང་བ་ཅན། རྡོ་རྗེས་དབུ་རྒྱན་པར་བསམས་ཏེ། སྙིང་གར་རཾ་གྱི་འོད་ཟེར་
གྱི་ལྕགས་ཀྱུས་རང་འདྲའི་ཡེ་ཤེས་སེམས་དཔའི་མེ་ལྷ། ་ མེ་མཚམས་ནས་དྲང་སྲོང་གི་ཚོགས་
ཀྱིས་ཡོངས་སུ་བསྐོར་བ་སྤྱན་དྲངས་པར་བསྒོམ་ཞིང་། རང་གི་ལག་པ་གཡས་བརྐྱངས་ཏེ། མཐེ་
བོང་གཉིས་མཐེའུ་ཆུང་གི་དྲུང་དུ་བཙུགས་པ་གཡབ་ཅིང་། ན་མཿ༔ སརྦ་ཏ་ཐཱ་ག་ཏེ་བྷྱཿ སརྦ་མུ་
ཁེ་བྷྱཿ སརྦ་ཐཱ། ཨགྣི་ཡཿཧཱ་བྱ་ཀཱ་བྱ ཝ་ཧ་ན་ཡ་སྭཱ་ཧཱ། ཞེས་པས་སྤྱན་དྲངས་ནས་དམ་ཚིག་པ་
ལ་བསྟིམས་ཏེ། ཙནྡྲ་མའི་བསང་གཏོར་གྱིས་མེ་ལ་གཡས་སྐོར་གྱིས་བསང་གཏོར་ལན་གསུམ་
བྱ་ཞིང་། ན་མཿ ས་མནྟ་བུད་དྷ་ནཱཾ་མཾ་སྭཱ་ཧཱ་ཞེས་པས་བསང་ཆུས་ཀྱང་ལན་གསུམ་བསང་གཏོར་
བྱས་ནས། ན་མཿས་མནྟ་བུད་དྷ་ནཱཾ། ཨགྣི་ཡེ། ཛ་ཧི་ཏྲཊ་ཧཱུཾ་ཕཊ། ཨཉྙཾ། པཏྱཾ། པུཥྤ། དྷུ་པེ།
ཨཱ་ལོ་ཀེ གན་དྷེ། ནཻ་ཝི་ཏྱེ། པྲ་ཏིཙཱ་ཡེ་སྭཱ་ཧཱ། ཞེས་པས་མཆོད་ཡོན་ལ་སོགས་པ་ཕུལ་ཏེ།
གཡས་ཀྱི་ལྕགས་ལ་སོགས་པའི་དགང་གཟར་དང་། གཡོན་བླུགས་གཟར་འཛིན་པས། ཀྲི་ས་ར་
527

ང་པཎ་ཆེན་གྱི་གསུང་འབུམ་ཆེན་མོ།
དང་བསྲེས་པའི་ཡུངས་མར་ཚ་བ། བླུགས་གཟར་གསུམ་གྱིས་དགང་གཟར་བཀང་ལ། ཐ་མའི་
ཚེ་སྟེང་འོག་ཁ་སྦྱར་བཞིན་པས།
ལག་པ་གཉིས་པུས་མོའི་ནང་ལས་མི་འདའ་བར་བྱས་ཏེ།
དགང་བླུགས་ཀྱི་ཁ་ལ་ཧཱུཾ་དང་། མེ་ལྷའི་ལྕེ་ལ་རཾ་ཡིག་བཀོད་ནས། དགང་བླུགས་གཡས་སུ་
བསྐོར་ནས་མེ་ལྷའི་ཞལ་ཅུང་ཟད་དྲག་ཏུ་གདངས་པར་དབུལ་ཞིང་། ཨོཾ་ཨགྣི་ཡེ་ཛ་ཧི་ཏྲཊ་ཧཱུྃ་
ཕཊ། ཅེས་པས་ལན་གསུམ་ཕུལ་ལ། དེ་ནས་ཡམ་ཤིང་བདུན་བསྲེགས་ཏེ་དུག་ཁྲག་དང་སྐེ་ཚེ་
དགང་བླུགས་བདུན་དབུལ་ལོ། །དེ་ནས་རྫས་སྦྱང་བ་ནི། ཨོཾ་བཛྲ་ཀཱི་ལི་ཀཱི་ལ་ཡེ་ཧཱུཾ། ཨོྃ་བཛྲ་
མུངྒ་ར་ཨཱ་ཀོ་ཊ་ཡ་ཧཱུཾ། ཞེས་པའི་སྔགས་རྒྱས་ཐམས་ཅད་ཕུར་བུས་གདབ་ཅིང་། གཡོན་སྐོར་
ནས་མེ་ལ་སོགས་པ་ཐམས་ཅད་སྦྱང་བར་བྱའོ། །སྲེག་རྫས་འབུལ་བ་ནི། དང་བོར། སྔར་ལྟར་
མར་དགང་བླུགས་གཅིག་ཕུལ་ལ། ༀ་ཨགྣི་ཡེ་ཛོ་ཧི་ཏྲཊ་དགྲ་བགེགས་མ་ར་ཡ་ཧཱུཾ་ཕཊ། ཅེས་
པས་ཡམ་ཤིང་ལ་སོགས་པའི་སྲེག་རྫས་ཐམས་ཅད་རེ་རེ་ཞིང་ཅི་འདོད་པར་ཕུལ་ལ། སྔར་ལྟར་
སྐུལ་ཚིག་ཅན་གྱི་སྔགས་ཀྱིས་བསྐ